Ehipululo 5: Omuenyo Wovitateka Uhimbika
KONDYE yotyikunino tyo Endene, Andau na Eva vahimbika okukala novitateka ovinyingi. Ovo ankho vena yokuundapa unene opo vakale nokulia. Ovo ankho kavatale vali omiti viokuna ovinyango oviwa. Anthi ankho vatala vala omakete, nolunkhwenya. Etyi otyo tyapita puetyi Andau na Eva vahatavelele ku Huku, nokuayekapo okukala omapanga Ae.
Ovitateka vieliyauisa vali, etyi Andau na Eva vahi-mbika okunkhia. Hinangela okuti, Huku wevelondolele okuti inkha valia otyinyango tyomuti wailikua mavankhi. Tyotyili, monthiki valia kotyinyango, ovo vahimbika okunkhia. Ovo vatopa ngatyi mokuhatehelele ku Huku.
Ovana va Andau na Eva aveho vatyitwa konyima yetyi Huku evetaata motyikunino tyo Edene. Otyo tyihangununa okuti ovana vavo tupu vena yokukulupa no kunkhia.
Inkha Andau na Eva vatavelele ku Yehova, ñgeno novana vavo vakala nomuenyo wehambu. Ovo ñgeno vakala apeho nehambu kombanda yoohi. Ñgeno nawike ukulupa, uvela, no kunkhia.
Huku uhanda ovanthu vakaleko apeho nehambu, iya walaa okuti onthiki imue ovanthu mavakakala nehambu olio. Oohi hayoko vala maikakala ongwa. Novanthu aveho mavakakala nekongoko. Ovanthu aveho kombanda yoohi mavakakala omapanga omawa avakuavo no a Huku.
Anthi Eva kakalele epanga lia Huku omuvo omunyingi. Ngotyo, Eva etyi atyita ovana vae, tyemupuiya unene. Ankho tyimuihama unene. Mokuhetavelele ku Yehova tyotyili tyaetela Eva ononkhumbi ononene. Ove kutyitavela?
Andau na Eva vakala novana ovanyingi, ovakuendye no vahikuena. Puetyi omona wavo wotete atyitwa, vemuluka okuti o Kaim. Omona wavo wavali vemuluka okuti o Abel. Oityi tyeya okupita navo? Ove utyii?
Gênesis 3:16-23; 4:1, 2; Revelação 21:3, 4.
Omapulo
- Onkhalelo yomuenyo wa Andau na Eva ankho ikahi ñgeni kondye yotyikunino tyo Endene?
- Oityi tyahimbika okupita na Andau na Eva? Omokonda yatyi?
- Omokonda yatyi ovana va Andau na Eva vakulupila nokunkhia?
- Inkha Andau na Eva vetavelele ku Yehova, omuenyo wavo no wovana vavo ñgeno wakala ñgeni?
- Eva ketavelele ku Huku. Oñgeni otyo tyemuetela onongembia?
- Ovana vevali votete va Andau na Eva ankho vatiwa ovalie?
- Ovana ovakuavo polutalatu apa ovalie?
Omapulo omakuavo
- Tanga 3:16-23 no 4:1,2.
Oñgeni ehingano lioohi liaetela Andau ovitateka? (Gên. 3:17-19; Rom. 8:20, 22)
Enyina lia Eva lihangununa okuti o ina “Yaveho vena Omuenyo.” Omokonda yatyi ankho liemutokala?
Oñgeni Yehova alekesa esuko na Andau na Eva, namphila ankho valinga onkhali? (Gên. 3:7, 21)
- Tanga Revelação 21:3, 4.
Ovipuka patyi ukevelela vinyimueko?
umb_Latn umb_Latn umb_Latn umb_Latn umb_Latn umb_Latn umb_Latn umb_Latn lus_Latn umb_Latn kam_Latn kon_Latn tso_Latn umb_Latn ssw_Latn kam_Latn umb_Latn umb_Latn cjk_Latn bem_Latn umb_Latn ssw_Latn kmb_Latn umb_Latn